În situații de urgență, nu mai avem timpul necesar pentru a căuta informații despre cum ar trebui să ne comportăm astfel încât să fim în siguranță. De aceea, este important să învățăm lucrurile elementare la momentul potrivit, iar noua Platforma Națională de Pregătire pentru Situații de Urgență ne vine în ajutor.
fiipregatit.ro este aici pentru a te ajuta să te informezi, de la planificarea evacuării la constituirea unui kit de urgență și până la învățarea măsurilor de prevenire și a comportamentului pe care să-l ai în cazul producerii unor dezastre naturale sau alte situații de urgență.
Platforma îți pune la dispoziție informații esențiale și sfaturi practice pentru a te proteja pe tine și pe cei dragi în caz de nevoie.
Accesează fiipregatit.ro și începe pregătirea astăzi! Nu lăsa nimic să te ia prin surprindere – fii pregătit!